Un bărbat din Bucureşti, prins cu un cuţit la vedere când se plimba cu autobuzul. A intervenit şi un echipaj SRI.
Într-un autobuz care circula în sectorul 5, un bărbat a afișat, la vedere, un cuțit. La faţa locului s-au deplasat polițiști din cadrul Secției 18 Poliție, dar și un echipaj al SRI. Bărbatul, cetățean român, de 47 de ani, a fost imobilizat și dus la sediul Poliției.
Potrivit Poliției Capitalei, o persoană a sunat vineri, la prânz, la 112 și a sesizat faptul că, într-un autobuz care circula în sectorul 5, un bărbat a afișat, la vedere, un cuțit, fără a amenința vreun călător anume.La faţa locului s-au deplasat polițiști din cadrul Secției 18 Poliție, dar și un echipaj al Serviciului Român de Informații."Brigada Antiteroristă din cadrul SRI a fost alertată că un bărbat amenința cu un cuțit călătorii într-un autobuz care circula în sectorul 5 din București", a transmis și SRI.Bărbatul, cetățean român, de 47 de ani, a fost imobilizat și dus la sediul Poliției.Potrivit SRI, din primele verificări efectuate "suspectul nu este cunoscut pe profil terorist, iar până în prezent nu există elemente care să lege incidentul de un posibil act terorist".